RUDNIK ZENICA: Isplata toplog obroka i plata za januar

Tokom dana planirana je isplata toplog obroka i plata za januar zaposlenicima u Zavisnom društvu Rudnik mrkog uglja Zenica, potvrdio je Dragan Peranović, vršilac dužnosti direktora preduzeća.

Ovo je bio jedan od zahtjeva sindikata Rudnika i federalnog granskog sindikata na sastanaku od prije dva dana u sjedištu Javnog preduzeća „Elektroprivreda BIH“, kada je dogovoreno da se, deblokadom računa primanja u zeničkom i brezanskom rudniku isplate najkasnije do srijede do 15 sati.

Peranović je ukazao da se proizvodni proces u dva pogona, Stara jama i Rapostočje, postepeno normalizuje.

Nastavljena je i isporuka uglja prema kompaniji ArcelorMittal Zenica sa depoa rezervi na kojem je odranije bila količina od 3.000 tona.